**595. stjórnarfundur Búnaðarsambands Eyjafjarðar   
haldinn í Búgarði 8.feb.2024 kl. 10.30**

Allir stjórnarmenn mættir og báðir varamenn. Framkv.stjóri ritaði fundargerð.

1. **Fundargerð** fundar nr. 594 lögð fram og samþykkt.
2. **Drög að ársreikningi** lögð fram til kynningar. Niðurstaða stefnir í vera nálægt núlli.  
   Nokkur atriði sem þarf að fara yfir eins og útistandandi kröfur sem er há tala. Einnig drög að ársreikningi hjá Bókvís ehf þar sem lítur út fyrir að hagnaður verði um 1,5 millj.
3. **Aðalfundur**. Stefnt á aðalfund BSE miðvikud. 27. mars í Hlíðarbæ. Ígrundað verði að fá framsögu um áhugavert málefni. Formanni og framkv.stjóra BÍ boðið á fundinn eins og hefð er fyrir. Veitt verði Hvatningarverðlaun, nautgripa- og sauðfjárræktarverðlaun. Ath. með endurskoðun á reglum sauðfjárræktarverðlauna.
4. **Fundur um nautgriparækt.** Ákveðið að halda fund á næstu vikum þar sem kynbótastarf í nautgriparækt verði efni fundarins. Æskilegt að fá á fundinn fulltrúa frá fagráði og Lbhí þar sem Egill Gautason var nefndur.
5. **Reglugerð um sjálfbæra landnýtingu.** Í samráðsgátt stjórnvalda eru drög að reglugerð „um sjálfbæra landnýtingu“. Framkv.stj. falið að skoða drögin og senda stjórn athugasemdir ef ástæða þykir. Opið í gáttinni til 20. feb.
6. **Kúasæðingar.** Framkv.stj. kynnti lauslega rekstur sæðinga sem tóku breytingum um s.l. áramót. Fer vel af stað og flestir þokkalega sáttir.
7. **Önnur mál.** Stutt kynning á hugmyndum varðandi þróun kornræktar. Bæði hugmyndir um að byggja kornþurrkunarstöð á Ytra-Laugalandi og einnig frá hluthafafundi Fjarðarkorns ehf sem var í gær.   
     
   Fundi slitið um kl. 14.  
   SBH

(